CELEX: 62011TN0607
Language: mt
Date: 2011-11-30 00:00:00
Title: Kawża T-607/11: Rikors ippreżentat fit- 30 ta’ Novembru 2011 — Henkel u Henkel France vs Il-Kummissjoni

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/64
            
         
      Rikors ippreżentat fit-30 ta’ Novembru 2011 — Henkel u Henkel France vs Il-Kummissjoni
      (Kawża T-607/11)
      (2012/C 25/123)
      Lingwa tal-kawża: l-Ingliż
      
         Partijiet
      
      
         Rikorrenti: Henkel AG & Co. KGaA (Düsseldorf, il-Ġermanja), Henkel France (Boulogne-Billancourt, Franza) (rappreżentanti: R. Polley, T. Kuhn, F. Brunet u E. Paroche, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kummissjoni tat-30 ta’ Settembru 2011 li ma tibgħatx ħmistax-il dokument prodott fil-Każ COMP/39.579 (deterġenti domestiċi) lill-Awtorità tal-Kompetizzjoni Franċiża;
               
            
                  —
               
               
                  tordna lill-Kummissjoni tawtorizza li r-rikorrenti jinvokaw id-dokumenti mitluba fil-proċedura pendenti quddiem l-Awtorità tal-Kompetizzjoni Franċiża;
               
            
                  —
               
               
                  tikkundanna lill-Kummissjoni għall-ispejjeż tar-rikorrenti marbuta ma’ dan ir-rikors;
               
            
                  —
               
               
                  tadotta kull miżura oħra li l-Qorti Ġenerali tqis xierqa.
               
            
         Motivi u argumenti prinċipali
      
      Insostenn tar-rikors, ir-rikorrenti jinvokaw motiv wieħed. Skont dan l-uniku motiv, il-Kummissjoni illegalment ċaħdet it-talba tal-Awtorità tal-Kompetizzjoni Franċiża intiza li jintbagħtu l-ħmistax-il dokument mitlub u għalhekk kisret l-obbligi tagħha taħt l-Artikolu 4(3) tat-Trattat fuq l-Unjoni Ewropea u d-drittijiet fundamentali tad-difiża tar-rikorrenti kif ukoll il-prinċipju ta’ opportunitajiet ugwali għall-partijiet.